বৈঠকে বদরুদ্দোজা চৌধুরী ও কামাল হোসেন জাতীয় ঐক্যের বিষয়ে একমত হয়েছেন বলে নিশ্চিত করেছেন জেএসডি সাধারণ সম্পাদক আবদুল মালেক রতন। তিনি জানান, আজকের (গতকাল) বৈঠকে তিনটি সিদ্ধান্ত হয়েছে— প্রথমত, সাবেক রাষ্ট্রপতি বদরুদ্দোজা চৌধুরীর নেতৃত্বাধীন যুক্তফ্রন্ট ও কামাল হোসেনের নেতৃত্বাধীন গণফোরাম যৌথভাবে জাতীয় ঐক্য নিয়ে কাজ করবেন। দ্বিতীয়ত, আজ সোমবার এ দুই নেতা কর্মসূচি নির্ধারণ করবেন। তৃতীয়ত, ঈদের পরে সুবিধাজনক সময়ে যৌথভাবে সংবাদ সম্মেলনের মাধ্যমে জাতীয় ঐক্য ঘোষণা দেবেন। খবর জাগো নিউজ